टाटा स्टील के कर्मचारियों का सालाना बोनस समझौता पिछले साल के फॉर्मूला के आधार पर ही होगा. टाटा स्टील में बोनस का फॉर्मूला वर्ष 2023-2024 तक के लिए है. इसके तहत प्रॉफिट का 1.5 फीसदी, प्रोफिटेबिलिटी पर प्रॉफिट प्रति टन सेलेबल स्टील, प्रोडक्टिविटी प्रति टन क्रूड स्टील का प्रति व्यक्ति प्रति वर्ष उत्पादन और सेफ्टी यानी एलटीआइआर के आधार पर वर्ष 2024 तक का समझौता होगा. इसी फॉर्मूला के आधार पर बोनस समझौता होगा. इसके मुताबिक, कर्मचारियों को 18. 5 प्रतिशत तक बोनस मिल सकता है.